*Dette dokumentet beskriver nye eller forbedrede teknologier i den nye modellen*

**Nano USM**

Nano USM er et nyutviklet system som kombinerer trinnmotorens (STM) støysvake og jevne funksjonalitet med hastigheten til Canons ringtype USM-system (ultrasonisk motor), samtidig som den kompakte størrelsen beholdes. Fokuslinsen i EF-S 18-135mm f/3.5-5.6 IS USM er også opptil 2,5 ganger[[1]](#endnote-1) raskere for vindvinkel og opptil 4,3 ganger[[2]](#endnote-2) raskere for tele, sammenlignet med den foregående EF-S18-135mm F3.5-5.6 IS STM-modellen.

Nano USM-enheten består av et fleksibelt metallhus og et keramisk spenningselement. Ved å endre frekvensen og fasen for den høyfrekvente spenningen som brukes på det keramiske spenningselementet, oppnås kontroll over rotasjonsretning og -hastighet. Frekvens- og fasekontroll gir fokuslinsestyring med en styringsalgoritme som er velegnet til både fotografering og filming.

**Power Zoom-adapter som ekstrautstyr**

EF-S 18-135mm f/3.5-5.6 IS USM har nye elektriske kontakter og tilkobling på undersiden av huset som støtter nye Power Zoom Adapter PZ-E1. Det gjør det mulig å betjene zoomen via zoombryteren eller trådløst sammen med kompatible EOS-kamerahus og smartenheter som kjører Canons Camera Connect-app, eller via en PC/Mac som kjører den medfølgende EOS Utility-programvaren.

**Bildestabilisator**

Bildestabilisatorenheten er nydesignet med opptil 4-trinns bildestabilisering i henhold til CIPAs teststandarder. Bildestabilisatorkontrollen i EF-S 18-135mm f/3.5-5.6 IS USM er optimalisert for følsomheten til den korrigerende optikken og egenskapene i bildestabilisatorenheten. Denne enheten har også en funksjon som skiller mellom vanlige opptak og panorering basert på utsignalene fra vibrasjonsgyroen, og automatisk velger den beste innstillingen for bildestabilisering.

1. Canons testing med designverdier. Faktiske hastigheter er avhengig av kameramodell og opptaksforhold. Testet ved fokusering fra uendelig til minste fokusavstand. [↑](#endnote-ref-1)
2. Canons testing med designverdier. Faktiske hastigheter er avhengig av kameramodell og opptaksforhold. Testet ved fokusering fra uendelig til minste fokusavstand. [↑](#endnote-ref-2)